## Zakon o izmjenama i dopunama Zakona o Agenciji Socijalističke Republike Hrvatske za restrukturiranje i razvoj

### NN 47/1990 (14.11.1990.), Zakon o izmjenama i dopunama Zakona o Agenciji Socijalističke Republike Hrvatske za restrukturiranje i razvoj

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o Agenciji Socijalističke Republike Hrvatske za restrukturiranje i razvoj

Proglašava se Zakon o izmjenama i dopunama Zakona o Agenciji Socijalističke
Republike Hrvatske za restrukturiranje i razvoj, kojeg je Sabor Republike
Hrvatske donio na sjednici Vijeća udruženog rada 9. studenoga 1990. Vijeća
općina 9. studenoga 1990. i na sjednici Društveno-političkog vijeća 9 studenoga
1990. godine

Klasa 011-01/90-02/24

Urbroj 71-90-1

Zagreb, 9 studenga 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o Agenciji Socijalističke Republike Hrvatske za

### restrukturiranje i razvoj

Član 1.

Naziv Zakona o Agenicji Socijalističke Republike Hrvatske za restrukturiranje
i razvoj ("Narodne nuvine", br 18/90) mijenja se i glasi: "Zakon
o Agenciji Republike Hrvatske za restrukturiranje i razvoj".

Član 2.

U članu 1. riječi "Socijalističke" i "Zagreb""
brišu se.

Član 3.

U članu 3. stavu 1. alineji 6. riječi "akcionarskog" zamjenjuje
se riječju "dioničkog"

Stav 2. mijenja se i glasi: "Agencija osigurava nadzor i "stručnu
pomoć u izvođenju programa restrukturiranja i vrši javna ovlaštenja određena
zakonom"

U stavu 3. riječ "pravnih" briše se.

Stav 6. briše se.

U stavu 7. riječi "Fond Socijalističke Republike Hrvatske"
zamjenjuju se riječima: "Hrvatskog fonda za razvoj".

Član 4.

U članu 4. stav 2. mijenja se i glasi

"Predsjednika i članove Upravnog odbora imenuje i razriješava Vlada
Republike Hrvatske"

Član 5.

U članu 5. dodaje se novi stav 2. koji glasi

"Direktor rukovodi radom Agencije, predstavlja je i zastupa te
odgovara za zakonitost njezina rada".

Član 6.

Iza člana 8. dodaje se osam novih članova koji glase:

"Član 8a.

Poduzeće u društvenom vlasništvu (u daljem tekstu: poduzeće) koje namjerava
pristupiti prodaji poduzeća i društvenog kapitala, u cijelosti ili djelomice,
domaćoj ili stranoj, pravnoj ili fizičkoj osobi, ili izdavanju i prodaji
internih dionica radi pribavljanja dodatnog kapitala ili prodaje poduzeća,
dužno je pribaviti suglasnost Agencije.

Član 8b.

Organ upravljanja poduzećem, uz obavijest o namjeri iz člana 8a. ovoga
zakona, dužan je Agenciji podnijeti

a) Pismo o namjeri s podacima radi identifikacije poduzeća te odgovornih
osoba i članova organa upravljanja poduzećem te s temeljnim podacima o
pretvorbi vlasništva;

b) Program pretvorbe vlasništva sadrži podatke o knjigodstvenoj i procijenjenoj
vrijednosti poduzeća i društvenog kapitala te podatke o uvjetima prodaje
poduzeća i dionica, a naročito o načinu i rokovima uplate, ukupnoj nominalnoj
vrijednosti, o cijenama i kupcima:

c) Izvadak iz sudskog registra;

d) Zaključnu bilancu poduzeća za proteklu poslovnu godinu ovjerenu od
Službe društvenog knjigovodstva,

e) Podatke o nekretninama poduzeća (poslovnim stambenim i drugim objektima
i drugim nekretrlinama):

f) Podatke o pravima poduzeća u drugim pravnim osobama, nematerijalnim
pravima i drugim stečenim pravima poduzeća.

Član 8c.

Agencija ocjenjuje valjanost naznačene procjene vrijednosti poduzeća
i društvenog kapitala i može odlučiti da se vrijednost puduzeća i društvenog
kapitala utvrđuje projenom jedne ili više strućno osposobljenih osoba koje
ona odredi.

Član 8d.

Ako Agencija ocijeni da se pretvorba vlasništva obavlja u skladu s uvjetirna
i načinom propisanirn zakonurn i da se njiome ne povređuju prava i interesi
Republike Hrvatske dat će suglansost na provođenje namjeravane pretvorbe.

Ako Agencija ocijeni da se pretvorba vlasništva obavlja protivno uvjetima
i načinu propisanim zakonom i da se njome puvređuju interesi Republike
Hrvatske zabranit će provođenje predložene pretvorbe.

Rješenja iz stava 1. odnosno stava 2. ovoga člana Agencija je dužna
dunijeti u roku od 30 dana od dana prijema pisma o namjeri. Ako rješenje
ne bude doneseno u tom roku smatrat će se da je dana suglasnost.

Rješenje Agencije iz stava 1. i 2. ovoga člana konačno je protiv njega
poduzeće može pokrenuti upravni spor.

Član 8e.

Do donošenja rješenja iz stava 1. člana 8d. poduzeće ne može provoditi
radnje i donositi akte o pretvorbi vlasništva.

Akti i radnje poduzeća obavljeni i doneseni bez suglasnosti Agencije
nemaju pravnog učinka.

Član 8f.

Pretvorbu vlasništva koja se poduzima protivno odredbama ovoga zakona
zabranit će ministar pravosuđa i uprave uz suglasnost nadležnih ministara.

Uz zabranu iz stava 1. ovoga člana ministar pravosuđa i uprave uz suglasnost
nadležnih ministara može suspendirati od vršenja funkcije direktora i pojedine
radnike s posebnim ovlaštenjima i odgovornostima i odrediti osobe koje
će vršiti njihove funkcije za vrijeme koje ne može biti duže od godinu
dana.

Član 8g.

Sudovi i drugi organi u Republici Hrvatskoj neće priznavati učinke onih
pretvorbi koje budu poduzete ili izvedene protivno odredbama ovoga zakona
i s tim u vezi poduzimat će mjere u granicama svog djelokruga.

Član 8h.

Odredbe članova 8a. do 8g. odgovarajuće se primjenjuju i na slučajeve
kada poduzeće prihvaća dodatno ulaganje domaće pravne ili fizičke osobe
odnosno pravne ili fizičke osobe.

Rješenje o davanju ili uskraćivanju suglasnosti na pretvorbu vlasništva
u slučaju ulaganja strane pravne ili fizičke osobe donosi, na prijedlog
Agencije, ministar inozemnih poslova uz suglasnost nadležnih ministara".

Član 7.

U članu 9. u stavu 1. u alineji 2. iza riječi "nadležnost"
dodaju se riječi "i način rada", u alineji 4. riječi "radnika
koji" zamjenjuju se riječima "osoba koje". a alineja 5.
briše se. Dosadašnja alineja 6. postaje alineja 5.

Stav 2. mijenja se i glasi:"Statut Agencije donosi Upravni odbor
uz suglasnost Vlade Republike Hrvatske."

Član 8.

Član 10. briše se.

Član 9.

U članovima 5, 6 i 7. riječi "Izvršno vijeće Sabora" u odgvarajućem
padežu zamjenuju se riječima "Vlada Republike Hrvatske" u odgovarajućem
padežu.

Član 10.

Ovaj zakon stupa na snagu osmoga dana od dana objave u "Narodnim
novinama".

Klasa: 302-01/90-03/02

Zagreb, 9. studenoga 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 47/1990-879
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)